บาทเปิด 32.64  บาทต่อดอลลาร์
เงินบาทเปิดตลาด 32.64  บาทต่อดอลลาร์ มองกรอบวันนี้ 32.60-32.70 บาทต่อดอลลาร์ จับตากระแสเงินทุนไหลเข้าไทย
29 ส.ค. 2561

เงินบาทเปิดตลาด 32.64  บาทต่อดอลลาร์ มองกรอบวันนี้ 32.60-32.70 บาทต่อดอลลาร์ จับตากระแสเงินทุนไหลเข้าไทย
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดที่ระดับ 32.64 บาท/ดอลลาร์ จากเย็นวานนี้ที่ปิดตลาดที่ 32.58 บาท/ดอลลาร์
"เมื่อคืนดอลลาร์มีทั้งอ่อนค่าและแข็งค่า โดยอ่อนค่าเมื่อเทียบกับยูโร แต่แข็งค่าเมื่อเทียบกับเยน...แรงขายดอลลาร์ในตลาดโลกเริ่มแผ่วลงทำให้เงินบาทกลับมาอ่อนค่า ขณะที่ยังมีกระแสเงินทุนไหลเข้ามาพักในตลาดพันธบัตรบ้านเราอย่างต่อเนื่อง โดยวานนี้เข้ามาประมาณ 15,000 ล้านบาท ซึ่งถ้ายังมี Flow ไหลเข้ามาต่อเนื่องอีกก็มีโอกาสที่เงินบาทจะกลับมาแข็งค่าได้" นักบริหารเงิน กล่าว นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 32.60-32.70 บาท/ดอลลาร์